255 



. 167. 



Vir Illustris 



atque Generosissime, 



Ex quo tempore physicae atque historiae naturali operam dédi, libros 

 Tuos, e quibus universa Europa veram historiae naturalis cognitionem 

 hausit, diligentissime rimatus sura, quam ob rem Te quem ad modum 

 prseceptorem meum non solum maximi facio, sed nomen Tuum omni, 

 qua par est, observantia colo atque amo. Gupiditas vero Te videndi, 

 audiendi, Tibi pro eo, quod in hac doctrina scio, gratias agendi Tibique 

 me probandi atque ea Te doctore addiscendi, quse ipse nec summo studio 

 discere potui, in dies magis magisque aucta est. 



Veni itaque e Germania Petropolim vocatus a S. R. Buschingio ad 

 scholam Petrinam, eo potissimum consilio, ut possim aliquando occa- 

 sionem eo facilius inuenire ad Te veniendi. Jam cum per duos annos 

 hic docui physicam, historiam naturalem ac niathesim videor mihi eam 

 pecuniam conquisiuisse, qua possim unum saltem annum Upsaliae degere. 



Quam ob rem neglectis iis, quae mihi hic atque in patria a fautori- 

 bus oblata sunt, beneficiis, constitui Deo volente post tres aut IV. hebdo- 

 mades. hinc in Sueciam abire. Deesse vero mihi nolui, quin Tuo me fauori 

 ante aduentum commendem etiam atque etiam, Teque rogem, ut aditus 

 ad Te mihi pateat, quem nec viro peregrino, qui Te audiendi caussa 

 aduenit, quae est humanitas Tua, soles negare. 



Nolo Tibi offerre litteras commendatitias a viris doctis, confidens 

 före, ut eum non neghgas, qui summo Tui & historiae naturalis amore 

 incitatus fauorem Tuum implorat. 



Persuasum Tibi habeas, Vir Illustris, me summo studio operam esse 

 daturum, ut Tuo me fauore dignum reddam. Quodsi mihi continget, 

 non solum maximi me voti damnatum censebo, sed per totam vitam 

 meam Te grato animo colam atque obseruem. 



Faxit Deus, ut ad seros usque annos in emolumentum litterarum, 



honorem patriae, immo totius Europae felix ac incolumis viuas! 



Faxit Deus, ut faveas 



Illustris nominis Tui 



cultori obseruantissimo 



lohanni Beckmanno 



Petropoli Hannouerano 



d. 1. Jul. 1765. 



